WEB-CONDES-CANTERBURY	O entretier-me en tot balhar-vos es sòns nòms: Pebre, aur, uassi uscladi, limadures de hèr moludes enquia convertir-les en povàs fin, e descríuer com se boten laguens d’ua caceròla d’argila (se bote sau e pebre abans de plaçar es povàssi que ja è mentat), caperant-la ermeticament damb ua placa de veire, amassa damb fòrça d’autes causes; de tau sòrta qu’eth veire e era caceròla se barren ermeticament damb argila entà que non posque gésser er aire; de com se regule eth huec, entre viu e moderat, des esfòrci e capviraments que passam vaporizant es nòsti ingredients, amalgamant e calcinant era plata viua, cridada tanben mercuri cru.